## Pravilnik o registraciji motornih i priključnih vozila, obrascu prometne i vozačke dozvole

### NN 54/1991 (18.10.1991.), Pravilnik o registraciji motornih i priključnih vozila, obrascu prometne i vozačke dozvole

# MINISTARSTVO PROMETA I VEZA

Na temelju članka 242. stavak 1. točka 2. Zakona o osnovama sigurnosti
prometa na cestama i članka 1. stavka 1. točke 4. Zakona o preuzimanju
saveznih zakona iz oblasti unutarnjih poslova koji se u Republici Hrvatskoj
primjenjuju kao republički propisi ("Narodne novine" broj 53/91.)
ministar prometa i veza u suglasnosti s ministrom unutarnjih poslova donosi

## PRAVILNIK

### o registraciji motornih i priključnih vozila, obrascu prometne i vozačke dozvole

I. OPĆE ODREDBE

Članak 1.

Ovim se pravilnikom propisuje način registracije, produženja važenja
registracije i odjave motornih i priključnih vozila (u daljnjem tekstu:
vozila), obrazac prometne dozvole, obrazac registarskih pločica, obrazac
vozačke dozvole, te oznake za registracijsko područje.

Članak 2.

Vozilo se registrira upisom registarske oznake i broja te određenih
podataka o vozilu i vlasniku u evidenciju o registriranim vozilima.

Članak 3.

Vozilo registrira Policijska uprava odnosno Policijska stanica (u daljnjem
tekstu: nadležno tijelo) na čijem području vlasnik vozila ima prebivalište,
odnosno sjedište.

II. REGlSTRACIJA VOZILA

Članak 4.

Vozilo se registrira na ime vlasnika.

Ako je vozilo iz stavka 1. ovog članka vlasništvo više osoba, registrira
se na ime jedne od tih osoba sukladno sporazumu.

Na zahtjev vlasnika vozilo se može registrirati i na organizacijsku
jedinicu izvan sjedišta vlasnika.

Članak 5.

Zahtjev za registraciju i produženje registracije vozila podnosi vlasnik
vozila.

U zahtjevu iz stavka 1. ovog članka upisuju se tehnički podaci o vozilu
iz dokumentacije proizvođača vozila ili priznatih kataloga za vozilo. Točnost
unesenih podataka ovjerava ovlašteni djelatnik poduzeća koje obavlja tehnički
pregled vozila.

Pri registraciji i produženju registracije vozila, vlasnik vozila podnosi:

1. dokaz o uplati propisanih pristojbi (carina, obvezno osiguranje,
porez, taksa i dr.);

2. dokaz o tehničkoj ispravnosti vozila te potvrdu o obavljenom ispitivanju
kad je vozilo pojedinačno proizvedeno ili prepravljeno. Dokaz o tehničkoj
ispravnosti vozila ne može biti stariji od 30 dana;

3. dokaz o vlasništvu vozila ako se vozilo prvi put registrira kao i
prilikom promjene vlasništva;

4. dokaz o identitetu.

Ne može se registrirati vozilo ako nisu priloženi dokazi iz stavka 3.
ovog članka.

Članak 6.

Zabranjeno je registrirati vozilo:

1. kojem nije dopušteno da se kreće na cestama ili koje se prema propisima
ne može registrirati;

2. kada ima uređaje ili obilježja službenog vozila, a namjena mu je
promijenjena.

Članak 7.

Diplomatska i konzularna predstavništva, misije stranih država, predstavništva
međunarodnih organizacija (u daljnjem tekstu: predstavništva), strana trgovinska
prometna i druga predstavništva i strana dopisništva sa sjedištem u Republici
Hrvatskoj, kao i njihovo osoblje uz zahtjev za registraciju odnosno produženje
registracije vozila podnose:

1. dokaz o vlasništvu vozila (carinska deklaracija i račun) ako se vozilo
prvi puta registrira;

2. policu o obveznom osiguranju vozila;

3. dokaz o tehničkoj ispravnosti vozila.

Zahtjev za registraciju odnosno produženje registracije vozila za službene
potrebe predstavništva iz stavka 1. ovog članka mora biti uredno ovjeren.

Uz zahtjev za registraciju odnosno produženje registracije vozila za
službene potrebe stranih trgovinskih, prometnih i drugih predstavništava
prilaže se i rješenje o upisu u registar stranih osoba Republike Hrvatske.

Uz zahtjev za registraciju odnosno produženje registracije vozila osoblja
predstavništava iz članka 1. ovog stavka daje se na uvid diplomatska, konzularna
ili službena osobna iskaznica.

Stranci - stalni službenici u stranim trgovinskim, prometnim, kulturnim
i drugim predstavništvima, uz zahtjev za registraciju odnosno produženje
registracije prilažu potvrdu o zaposlenju u stranom predstavništvu koju
izdaje strano predstavništvo, a potpisuje osoba ovlaštena za potpisivanje
u ime predstavništva.

Stranci u kulturnim predstavništvima i stranim dopisništvima, a i stalni
strani dopisnici, uz zahtjev za registraciju odnosno produženje registracije,
prilažu akt tijela Republike Hrvatske kojim se dokazuje da su registrirani
za obavljanje svoje djelatnosti.

Članak 8.

U zahtjevu za registraciju vozila, osim podataka koji se upisuju u prometnu
dozvolu, upisuje se:

1. naziv zemlje u kojoj je vozilo proizvedeno;

2. ukupni broj osovina i broj pogonskih osovina;

3. podatak o vrsti goriva koje vozilo troši;

4. naziv zajednice osiguranja kod koje je vozilo obavezno osigurano
i broj police osiguranja;

5. podatak o tome da li vozilo ima kuku ili uređaj za vuču (samo za
terenska i teretna vozila);

6. podatak o osnovnoj namjeni - za specijalna i radna vozila;

7. datum tehničkog pregleda vozila, tvrtku odnosno naziv ovlaštenog
poduzeća koje je obavilo tehnički pregled vozila i potpis ovlaštene osobe
u tom poduzeću;

8. zanimanje odnosno djelatnost vlasnika vozila;

9. naziv nadležnog tijela kod kojeg je vozilo prethodno registrirano;

10. podatak o osovinskom opterećenju za teretna i priključna vozila;

11. vrijeme za koje se zahtijeva registracija vozila;

12. datum i potpis podnositelja zahtjeva.

Boja vozila upisuje se na temelju priznatih kataloga boja.

Članak 9.

Zahtjev za produženje registracije vozila podnosi vlasnik registriranog
vozila prije proteka važenja prometne dozvole, ali ne prije 30 dana.

Ako se zahtjev za produženje registracije vozila ne podnese u roku od
30 dana od dana proteka roka važenja prometne dozvole, vozilo se briše
iz evidencije o registriranim vozilima, a registarske pločice se oduzimaju.

Članak 10.

Vlasnik registriranog vozila može kod nadležnog tijela kod kojega se
vozilo vodi u evidenciji odjaviti vozilo i prije proteka roka važenja registracije.

Pri odjavi vozila, u prometnu dozvolu upisuju se ovi podaci:

1. datum odjave;

2. konstatacija o postupanju s registarskim pločicama (vraćene, uništene
i dr.);

3. ime odnosno naziv novog vlasnika.

Članak 11.

Ako se promijeni vlasnik vozila ili pojedini podatak iz prometne dozvole,
izdaje se nova prometna dozvola.

U slučaju iz stavka 1. ovog članka prilaže se isprava kojom se dokazuje
nastala promjena.

Članak 12.

Zahtjev za privremenu registraciju vozila sadrži podatke iz članka 8.
ovog pravilnika.

Uz zahtjev za privremenu registraciju vozila vlasnik vozila podnosi
isprave navedene u članku 5. ovog pravilnika.

Nakon proteka roka važenja privremene registracije vozila, vlasnik vozila
vraća prometnu dozvolu i registarske pločice nadležnom tijelu koje je izvršilo
privremenu registraciju vozila.

III. PROMETA DOZVOLA

Članak 13.

Za registrirana vozila izdaje se prometna dozvola.

Prometna dozvola za registrirano vozilo izdaje se na obrascu 1 koji
je pravokutnog oblika, dvodijelan i kad je razvijen veličine je 148 x 105
mm, a kad je presavijen 74 x 105 mm i ima otiskane četiri stranice.

Članak 14.

Vozač prijavljuje nestanak prometne dozvole nadležnom tijelu na čijem
je području utvrdio nestanak dozvole.

Kada je prometna dozvola nestala izvan područja na kojem je vozilo registrirano,
nadležno tijelo iz stavka 1. ovog članka izdat će vozaču potvrdu o prijavi
nestanka prometne dozvole. Potvrda zamjenjuje prometnu dozvolu najduže
30 dana od dana izdavanja potvrde.

Potvrda iz stavka 2. ovog članka sadrži sljedeće podatke: registarska
oznaka vozila, vrsta, marka i tip vozila, broj šasije, broj motora te prezime
i ime odnosno naziv vlasnika vozila.

O izdanoj potvrdi obavijestit će se nadležno tijelo kod kojeg je vozilo
registrirano.

Članak 15.

Kada je prometna dozvola dotrajala zbog upotrebe, vlasnik vozila dužan
je podnjeti zahtjev za izdavanje nove prometne dozvole, a dotrajala prometna
dozvola oduzima se i uništava.

Članak 16.

U prometnu dozvolu podaci se unose pisaćim strojem ili drugim tehničkim
sredstvima za pisanje.

IV. REGISTARSKE PLOČICE

Članak 17.

Registarska pločica za vozila, bijele je boje na kojoj je crnim slovima
otisnuta oznaka registracijskog područja i registarski broj vozila, a između
oznake registracijskog područja i registarskog broja je otisnut grb Republike
Hrvatske propisanim bojama.

Oznake registracijskog područja koje se utiskuju na registarske pločice
navedene su u Popisu oznaka registracijskih područja, koji je otiskan uz
ovaj pravilnik i njegov je sastavni dio.

Registarski broj vozila sastoji se od tri ili četiri numeričke i jedne
ili dvije slovne oznake.

Na registarskoj pločici za privremeno registrirana vozila otisnute brojke
i slova zelene su boje.

Na registarskoj pločici za vozila koja ne odgovaraju propisanim uvjetima
glede dimenzije, najveće dopuštene mase i dopuštenog osovinskog opterećenja
otisnute brojke i slova crvene su boje.

Oblik i veličina registarske pločice određena je na obrascu 2.

Članak 18.

Kada se na zadnji dio vozila zbog njegove konstrukcije ne može pričvrstiti
registarska pločica određena na obrascu 2. pričvršćuje se registarska pločica
određena na obrascu 3.

Oblik i veličina registarske pločice za motocikl određena je na obrascu
4., a za bicikl s motorom na obrascu 5

Članak 19.

Registarska pločica za vozila diplomatskih i konzularnih predstavništava,
misija stranih država i predstavništava međunarodnih organizacija u Republici
Hrvatskoj i njihova osoblja te stranih trgovinskih, prometnih, kulturnih
i drugih predstavništava, stranih dopisništava i stalnih stranih dopisnika
odnosno stranaca stalnih službenika u tim predstavništvima sadrži: oznaku
mjesta registracijskog područja (sjedište predstavništva ili boravišta
osoblja), brojčanu oznaku zemlje iz koje je predstavništvo registrirano
u Republici Hrvatskoj, slovnu oznaku djelatnosti predstavništva, odnosno
statusa osobe u tim predstavništvima, registarski broj vozila i godinu
za koju važi registracija (obrazac 6.).

Slovne oznake djelatnosti predstavništva odnosno statusa osobe u tim
predstavništvima na registarskim pločicama su:

1. "A" - za vozila u vlasništvu diplomatskih i konzularnih
predstavništava, misija stranih država i predstavništava međunarodnih organizacija
u Republici Hrvatskoj i njihova osoblja koje ima diplomatski status.

2. "M" - za vozila čiji su vlasnici stranci koji su zaposleni
u diplomatskim i konzularnim predstavništvima, misijama stranih država
i predstavništvima međunarodnih organizacija u Republici Hrvatskoj, a nemaju
diplomatski status.

3. "P" - za vozila u vlasništvu stranih kulturnih predstavništava,
stranih dopisništava, stalnih stranih dopisnika i stranaca stalnih službenika
u tim predstavništvima i dopisništvima.

4. "E" - za vozila u vlasništvu stranih trgovinskih prometnih
i drugih predstavništava i stranaca stalnih službenika u tim predstavništvima.

Za vozila iz stavka 2. točke 1. ovog članka izdaje se, uz registarsku
pločicu, i dopunska registarska pločica elipsasta oblika: za vozilo kojim
se koristi šef diplomatskog predstavništva ili misije - pločica sa slovima
"CMD", za vozilo kojim se koristi osoba s diplomatskim statusom
- pločica sa slovima "CD", a za vozilo kojim se koristi konzularni
funkcionar - pločica sa slovima "CC".

Registarske pločice s oznakom A, M, E i P izdaju se svake kalendarske
godine.

Članak 20.

Registarska pločica zamijenit će se novom registarskom pločicom:

1. ako se vozilo registrira u drugom registarskom području:

2. ako se izgubi ili bude uništena;

3. ako zbog dotrajalosti postane neupotrebljiva.

Umjesto registarske pločice koja je nestala ne može se izdati nova registarska
pločica s istim registarskim brojem prije nego što proteknu dvije godine
od dana kad je prijavljen nestanak registarskih pločica.

Članak 21.

Za novoproizvedena, prepravljena i popravljena vozila kojima se u prometu
na javnim oestama obavlja probna vožnja, za vozila koja se kreću od sjedišta
poduzeća u kojem su proizvedena do sjedišta poduzeća u kojem će biti dovršena
ili do skladišta trgovinskog poduzeća, za vozila koja se voze na tehnički
pregled, na sajam ili radi prodaje te za vozila koja se kreću od mjesta
u kojem su preuzeta do mjesta u kojem će biti registrirana, izdaju se probne
pločice.

Probne pločice izdaju se i za registrirana vozila koja se kreću od mjesta
u kojem su registarske pločice uništene ili nestale do mjestau kojem će
se za ta vozila izdati nove registarske pločice.

Članak 22.

Probnu pločicu izdaje nadležno tijelo na zahtjev vlasnika vozila, s
rokom upotrebe do 15 dana.

Zainteresiranoj pravnoj osobi može se dodijeliti potreban broj probnih
pločica radi označavanja vozila iz članka 21. stavak 1. ovog pravilnika.

Prije izdavanja probne pločice, nadležno tijelo mora zatražiti na uvid
dokaz da je vozilom osigurano od odgovornosti za štete pričinjene trećim
osobama, a može zatražiti i potvrdu o tehničkoj ispravnosti vozila za koje
se traži probna pločica.

Članak 23.

Nadležno tijelo koje je izdalo probnu pločicu dužno je izdati i potvrdu
koja sadrži: prezime i ime vozača koji će upravljati vozilom, svrhu upotrebe
vozila, relaciju na kojoj će vozilo prometati, vrstu, marku i tip vozila,
broj šasije, broj motora, boju karoserije i rok upotrebe probne pločice.

Potvrdu iz stavka 1. ovog članka može izdati i pravna osoba u slučaju
iz članka 22. stavka 2. ovog pravilnika.

Članak 24.

Probna pločica je bijele boje, s oznakama i brojevima crne boje, u gornjem
dijelu sadrži natpis "proba", a u donjem dijelu - oznaku registracijskog
područja, grb Republike Hrvatske i registarski broj. Oblik i veličina probne
pločice određena je na obrascu 7.

Članak 25.

Oznake i brojevi na registarskim pločicama i probnim pločicama ispisuju
se latiničnim pismom i arapskim brojevima. Oblik i veličina slova i brojki
određeni su na obrascu 8, a veličina grba na obrascu 9.

Članak 26.

Registarske pločice, osim probnih pločica, moraju imati reflektirajuća
svojstva.

V. VOZAČKA DOZVOLA

Članak 27.

Vozačka dozvola izdaje se na obrascu 10. koji je pravokutnog oblika,
trodijelan i, kad je razvijen veličine je 222 x 105 mm, a kad je presavijen
74 x 105 mm i ima otiskanih šest stranica.

Članak 28.

U obrazac vozačke dozvole podaci se upisuju pisaćim strojem ili drugim
tehničkim sredstvom za pisanje.

Članak 29.

Kategorija vozila za koju je vozačka dozvola izdana označava se stavljanjem
pečata nadležnog tijela koji je dozvolu izdao, uz odgovarajuću oznaku (A,
B, C, D i E) upisom datuma polaganja vozačkog ispita i potpisom ovlaštene
osobe u svaku rubriku obrasca vozačke dozvole u kojoj su navedena vozila
kojima vozač ima pravo upravljati, a rubrike kategorija za koju dozvola
ne važi poništavaju se.

Pri zamjeni vozačke dozvole izdane u stranoj državi, umjesto datuma
polaganja vozačkog ispita na odgovarajuće mjesto obrasca vozačke dozvole
upisuje se datum kad je zamijenjena inozemna vozačka dozvola.

Članak 30.

Na obrascu vozačke dozvole mjere sigurnosti ili zaštitna, mjera zabrane
upravljanja motornim vozilom upisivat će se na mjestu određenom za upis
ograničenja.

Članak 31.

Obrasci 1 do 10 tiskani su uz ovaj pravilnik i čine njegov sastavni
dio.

Članak 32.

Danom stupanja na snagu ovog pravilnika prestaje važiti Pravilnik o
registraciji motornih i priključnih vozila ("Službeni list SFRJ",
br. 74/89) i Pravilnik o obrascu vozačke dozvole ("Službeni list SFRJ",
br. 74/89), preuzeti kao republički propisi člankom 2. a u svezi s člankom
1. točkom 4. Zakona o preuzimanju saveznih propisa iz oblasti unutarnjih
poslova koji se u Republici Hrvatskoj primjenjuju kao republički propisi
("Narodne novine", br. 53/91).

Članak 33.

Ovaj pravilnik stupa na snagu danom objave u "Narodnim novinama".

Klasa: 011-01/91-02/33

Urbroj: 535-01-09-1

Zagreb, 16. listopada 1991.

Ministar prometa i veza

**Josip Božičević, v. r.**

---

```

Obrazac 1
____________________________                    ____________________________
REPUBLIKA HRVATSKA                              PODACI O PRVOJ REGISTRACIJI

                                                        Datum _________________________ (B)
                                                        Mjesto _________________________
                CRO                                     Reg. oznaka ____________________

PROMETNA DOZVOLA
ZA REGISTRIRANO VOZILO
CERTIFICAT D'IMMATRICULATION            PODACI O VLASNIKU VOZILA

Registarska oznaka                                      Prezime (naziv) ________________ (C)
                                        (A)             Ime ___________________________ (D)
                                                        Prebivalište (sjedište) - adresa __
Datum registracije _________________            ________________________________ (E)
Dozvolu izdao _____________________
Dana ______________ 19_____
                                                        PODACI O VOZILU
Br. ____________________
                                                        Vrsta ___________________________ (F)
                                                        Marka __________________________
        ___________________                     Tip _____________________________
M.P.    (potpis službene osobe)                 Broj šasije ______________________ (G)
____________________________                    ____________________________
Strana 1                                                Strana 2

____________________________                    ____________________________
                                                        Prometna dozvola        Prometna dozvola
Broj motora __________________                  važi do:                važi do:
                                                        _________ 19___ _________ 19___
Godina proizvodnje _________________            ___________ M.P.        __________ M.P.
                                                        (potpis                 (potpis
Snaga motora u kW (KS) ___________              službene osobe) službene osobe)
                                                        ____________    ___________
Radni obujam motora u cm3 ________
                                                        Prometna dozvola        Prometna dozvola
Masa praznog vozila u kg ___________            važi do:                važi do:
                                                        __________ 19___        __________ 19___
Dopuštena nosivost u kg (samo za                        ___________ M.P.        ___________ M.P.
                                                        (potpis                 (potpis
teretna vozila) _______________________         službene osobe) službene osobe)
                                                        _____________   _____________

Broj putničkih mjesta:                                  Prometna dozvola        Prometna dozvola
a) za sjedenje _________________                        važi do:                važi do:
b) za stajanje __________________                       __________ 19___        __________ 19___
                                                        ___________ M.P.        ___________ M.P.
Oblik i namjena karoserije ___________          (potpis                 (potpis
                                                        službene osobe) službene osobe)
Boja karoserije ______________________          _____________   _____________

Broj osovina (samo za priključna                        Napomena:
vozila) _______________________________
__________________________________              _________________________________
Strana 3                                                Strana 4

Obrazac 10
Promjena prebivališta
______________________________  OGRANIČENJE:    REPUBLIKA HRVATSKA
______________________________
_________________ br. __________
Datum __________ Potpis M.P.
______________________________                                  CRO
Promjena prebivališta
______________________________
______________________________                          VOZAČKA DOZVOLA
_________________ br. __________                                PERMIS DE CONDUIRE
Datum__________ Potpis M.P.
______________________________
Produženo važenje vozačke
dozvole do _____________
Potpis                  M.P.
______________________________
Produženo važenje vozačke
dozvole do ______________
Potpis                  M.P.

001234                                  001234                  001234
________________________________________________________________________________
(vanjske strane)

IME                                     KATEGORIJE VOZILA ZA KOJE VAŽI DOZVOLA:
                                        ________________________________________________
PREZIME                         A MOTOCIKLI
                                        ________________________________________________
DATUM I MJESTO ROĐENJA  B VOZILA OSIM VOZILA KATEGORIJE A, ČIJA
                                        NAJVEĆA DOPUŠTENA MASA NE PRELZI
JMBG                                    3.500 KG I KOJA OSIM SJEDALA ZA
                                        VOZAČA IMAJU NAJVIŠE OSAM SJEDALA.
PREBIVALIŠTE                    ________________________________________________
                                        C VOZILA NAMIJENJANA ZA PRIJEVOZ
POTPIS                          TERETA ČIJA JE NAJVEĆA DOPUŠTENA
                                        MASA VEĆA OD 3.500 KG.
DOZVOLU IZDAO                   _________________________________________________
                                        D VOZILA NAMIJENJENA ZA PRIJEVOZ
U _____________________         OSOBA KOJA OSIM SJEDALA ZA VO-
                                        ZAČA IMAJU VIŠE OD OSAM SJEDALA.
DANA                                    ________________________________________________
                                        E SKUP VOZILA ČIJE VUČNO VOZILO
VAŽI DO                         SPADA U KATEGORIJU ILI KATEGORIJE
                                        B, C ILI D ZA KOJA JE VOZAČ OVLA-
BROJ                                    ŠTEN, ALI KOJA KAO IZDVOJENA NE
                                        SPADAJU U OVU KATEGORIJU ILI U
POTPIS _________________        OVE KATEGORIJE.
                                        ________________________________________________

_____________________________________________________________________________

_______________________________________________
DOZVOLA VAŽI ZA UPRAVLJANJE:
__________________________________________

TRAMVAJEM
__________________________________________

TRAKTOROM
__________________________________________

RADNIM STROJEM, MOTOKULTIVATOROM
ILI BICIKLOM S MOTOROM
__________________________________________

_______________________________________________
(unutarnje strane)

POPIS OZNAKA REGISTRACIJSKIH PODRUČJA

BJELOVAR                BJ              SLAVONSKI BROD          SB
DUBROVNIK               DU              SPLIT                           ST
GOSPIĆ          GS              ŠIBENIK                 SI
KARLOVAC                KA              VARAŽDIN                        VZ
KRAPINA         KN              VINKOVCI                        VK
KUTINA          KT              VUKOVAR                 VU
OSIJEK          OS              ZADAR                   ZD
PULA                    PU              ZAGREB                  ZG
RIJEKA          RI              ŽUPANJA                 ZP
SISAK                   SK

```

Pravilnik, NN 54/1991-1477